
REFERAT

pentru avizarea Planului Urbanistic de Detaliu: „Spalatorie Auto”, 
Bulevardul Cetatii nr. 15 

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32007-004796/09.10.2007, completata cu nr. U22007-006519/14.11.2007, prin care se solicită analizarea si avizarea din punct de vedere urbanistic a Planului Urbanistic de Detaliu „Spalatorie Auto”, Bv. Cetatii nr. 15, Timişoara;
Având în vedere cerinţele Certificatului de Urbanism nr. 3593 din 19.06.2007;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Spalatorie Auto”, Bv. Cetatii nr. 15, Timişoara.

Documentaţia este iniţiată de proprietarii terenului Fulga Nicolae, Fulga Silvia, Fulga Liviu Florin, Lungu Alin Nicusor si Lungu Cornelia Monica  elaborată de S.C. Euro Arhitect S.R.L, arhitect Tanasoiu Horia, proiect nr. 180/2007.

Amplasamentul studiat face  parte din UTR 11. Terenul propus pentru construire este situat în intravilanul municipiului Timişoara şi face parte din careul delimitat de str. Mircea cel Batran la est, proprietăţi private cu constructii şi Bv. Cetăţii (inel III de circulatie) la sud.

Zona studiata care face obiectul acestei documentatii nu se afla in zona protejata sau de protectie a monumentelor istorice respectiv zonă de interes deosebit pentru care este necesar avizul Consiliului Judeţean Timiş. 
Terenul aflat în proprietatea Fulga Nicolae, Fulga Silvia, Fulga Liviu Florin, Lungu Alin Nicusor si Lungu Cornelia Monica  este identificat prin C.F. nr. 11781, nr. cad. 20680 având o suprafaţă de 340mp. 
Bv. Cetăţii este o arteră importantă, cu profil transversal de 34m, Inelul III de circulaţie ce leagă mai multe artere importante ale oraşului – Cl. Torontalului, Bv. Gh. Lazăr, Cl. Bogdăneştilor. Tendinţa actuală este de reconversie a functiunilor si cladirilor situate la aceasta artera, din zonă de locuinţe individuale, cu regim mic de înălţime, în zonă pentru instituţii publice şi servicii de interes general. 
Documentatia a fost intocmita in vederea realizarii unei spalatorii auto, prin amenajarea incintei existente in acest scop si anume 2 locuri pentru spalarea masinilor, 2 locuri pentru uscarea acestora si 3 locuri de asteptare. Casa existenta pe teren, cu front la Bv. Cetatii urmand a-si schimba doar functiunea, din cladire destinata locuirii in cladire pentru servicii, birouri, cu acelasi regim de inaltime. Parcela se va amenaja cu minim 20%spatiu verde, in conformitate si cu Avizul ARPM Timis (Aviz Mediu) nr. 1419RP din 29.10.2007.
Se va asigura acces pe parcela din strada Mircea cel Batran in conformitate cu Avizul Comisiei de Circulatie nr. TH2007-003524/02.08.2007.

Obtinerea Autorizatiei de Construire este conditionata de realizarea locurilor de parcare necesare functiunii propuse exclusiv pe parcela detinuta de beneficiari, in conformitate cu Anexa 2 din R.L.U. aferenta P.U.G., aprobat prin HCL nr. 157/2002 si completata cu HCL nr. 139/2007.
Prin reamenajarea incintei se ajunge la urmatorii indici de construibilitate:

POT  62,35%
CUT  0,62.


Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 176/N/2000 al M.L.P.A.T. ( M.T.C.T.)

Planul Urbanistic de Detaliu, „Spalatorie Auto”, Bv. Cetatii nr. 15, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

